KOMISIJOS SPRENDIMAS
2006 m. spalio 12 d.
suderinimo su technikos pažanga tikslais iš dalies keičiantis Europos Parlamento ir Tarybos direktyvos 2002/95/EB priedo nuostatas dėl švino naudojimo krištolo stikle išimčių
(pranešta dokumentu Nr. C(2006) 4789)
(Tekstas svarbus EEE)
(2006/690/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. sausio 27 d. Europos Parlamento ir Tarybos direktyvą 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies b punktą,
kadangi:
(1)
Pagal Direktyvą 2002/95/EB Komisija turi įvertinti tam tikras pavojingas medžiagas, uždraustas pagal tos direktyvos 4 straipsnio 1 dalį.
(2)
Krištolo stiklas vis dažniau naudojamas elektros ir elektroninės įrangos puošybai. Kadangi 1969 m. gruodžio 15 d. Tarybos direktyva dėl valstybių narių įstatymų, reglamentuojančių krištolo stiklą, suderinimo (2) nustato, koks švino kiekis leistinas krištolo stikle ir kada švino pakeitimas krištolo stikle yra techniškai neįgyvendinamas, neišvengiamai tenka naudoti tos direktyvos reglamentuojamas pavojingas medžiagas tam tikrose medžiagose ir komponentuose. Todėl toms medžiagoms ir komponentams draudimas turėtų būti netaikomas.
(3)
Kai kurioms konkrečioms medžiagoms ar komponentams draudimas turėtų būti taikomas ribotai, siekiant laipsniškai nutraukti pavojingų medžiagų naudojimą elektros ir elektroninėje įrangoje su sąlyga, kad šių medžiagų naudojimo šiam tikslui bus galima išvengti.
(4)
Atsižvelgiant į Direktyvos 2002/95/EB 5 straipsnio 1 dalies c punktą, kiekviena priede nurodyta išimtis turi būti peržiūrima mažiausiai kartą per ketverius metus arba praėjus ketveriems metams po to, kai išimtis įrašoma į sąrašą.
(5)
Todėl reikia atitinkamai iš dalies pakeisti Direktyvą 2002/95/EB.
(6)
Remiantis Direktyvos 2002/95/EB 5 straipsnio 2 dalimi, Komisija konsultavosi su suinteresuotosiomis šalimis.
(7)
Šiame sprendime numatytos priemonės atitinka Europos Parlamento ir Tarybos direktyvos 2006/12/EB (3) 18 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2002/95/EB priede įrašomas šis 29 punktas:
„29.
Krištolo stikle esantis švinas, kaip apibrėžiama Tarybos direktyvos 69/493/EEB (4) I priede (1, 2, 3 ir 4 klasės).
2 straipsnis
Šis sprendimas skirtas valstybėms narėms.
Priimta Briuselyje, 2006 m. spalio 12 d.